TLI ร่วง 3% หลังหักปากกาเซียน ชวด MSCI
TLI ร่วง 3% หลังไม่มีรายชื่อเข้าคำนวณ MSCI พลิกโผนักวิเคราะห์ที่คาดเป็นตัวเต็ง
TLI ร่วง 3% หลังไม่มีรายชื่อเข้าคำนวณ MSCI พลิกโผนักวิเคราะห์ที่คาดเป็นตัวเต็ง
11 พ.ย. 2565

ผู้สื่อข่าวรายงานว่า วันนี้ (11 พ.ย. 65) ราคาหุ้น บริษัท ไทยประกันชีวิต จำกัด (มหาชน) หรือ TLI ณ เวลา 10:09 น. อยู่ที่ระดับ 14.90 บาท ลบไป 0.50 บาท หรือลงไป 3.25% สูงสุดที่ระดับ 15.00 บาท ต่ำสุดที่ระดับ 14.70 บาท ด้วยมูลค่าการซื้อขาย 445.32 ล้านบาท

โดยราคาหุ้นโดนเทขายต่อหลังจาก Morgan Stanley Capital International หรือ MSCI  ประกาศปรับเพิ่มน้ำหนักดัชนี ซึ่งจะมีผลหลังปิดตลาดในวันที่ 30 พฤศจิกายนนี้  พบว่าทาง TLI  ไม่ได้เข้าไปคำนวณตามนักวิเคราะห์คาดว่าเป็นตัวเต็ง และถูกเก็งกำไรจากข่าวดังกล่าวมาก่อนหน้านี้